Láska

Láska je:
kladný citový vzťah, vrelá náklonnosť k niekomu, niečomu
náklonnosť jedného pohlavia k druhému, ľúbostný cit
veľký, mimoriadny záujem o niečo, záľuba v niečom

Z psychologického hľadiska sa radí medzi primárne ľudské potreby. Pre svoj veľký psychologický význam je láska jedným z najdôležitejších námetov v umení. Veľa filmov opisuje príbeh lásky a väčšina populárnej hudby je o láske.

Láska existuje vo všetkých kultúrach a typ lásky existujúci v danej kultúre naznačuje individuálne chápanie, čo láska je. Rôzni ľudia hodnotia rôzne typy lásky odlišne, čo jeden považuje za láskavosť iný môže považovať za ublíženie. Láska je abstraktná a existuje okolo nej mnoho otázok.

Deň svätého Valentína je oslavovaný ako sviatok snúbeneckej lásky, na základe legendy, kde kňaz Valentín napriek zákazu tajne sobášil vojakov.

 Láska medzi ľuďmi (interpersonálna) 
Interpersonálna láska je láska medzi ľuďmi a znamená oveľa viac ako len to, že sa niekto niekomu veľmi páči. Hoci sú pocity obvykle vzájomné, môže vzniknúť aj neopätovaná láska. Interpersonálna láska existuje obvykle v interpersonálnych vzťahoch, napr. medzi pármi, členmi rodiny a priateľmi. Ale ľudia často vyjadrujú lásku k iným osobám aj mimo týchto vzťahov, napr. rôznymi darmi alebo dobrovoľníctvom.

Niektoré prvky často prítomné v interpersonálnej láske:
 Náklonnosť: uznanie druhého
 Prepojenosť: uspokojovanie základných emocionálnych potrieb
 Vzájomnosť: keď je láska vzájomná
 Záväzok: snaha udržať lásku
 Emocionálna intimita: zdieľanie emócií a pocitov
 Príbuzenstvo: rodinné väzby
 Vášeň: sexuálna túžba
 Fyzická intimita: zdieľanie osobného priestoru
 Starostlivosť: snaha pomôcť

Sexuálna energia môže byť najdôležitejším prvkom určujúcim formu vzťahu. Zatiaľ čo sexuálna príťažlivosť často podnecuje novú väzbu, sexuálny vzťah je považovaný za nežiaduci alebo nevhodný v určitých väzbách lásky. Mnoho etických systémov odsudzuje sexuálne vzťahy medzi členmi rodiny, u detí alebo mimo záväzného vzťahu. Ale existuje mnoho spôsobov vyjadriť vášnivú lásku bez sexu. Náklonnosť, emocionálna intimita a vzájomný záujem sú obvyklé u príbuzných a priateľov všade vo svete.

Kresťanský pohľad na lásku
Kresťanská láska je vyjadrená predovšetkým ako skutokEvanjelium podľa Jána, kap. 14 verš 15. Za vzor sa dáva láska Boha k ľuďomList apoštola Pavla Efezanom, kap. 5, verš 25 a často sa dáva do protikladu k telesnej (sexuálnej) láskeList apoštola Pavla Rimanom, kap. 8, verše 5 – 13. Za vrchol lásky sa považuje obeta životaEvanjelium podľa Jána, kap. 15, verš 13.

V kresťanstve je láska k Bohu a blížnemu hlavným príkazom, niečo, čo sme povinní robiť bez ohľadu na naše emócieEvanjelium podľa Jána, kap. 15, verš 12.

 Názory na lásku 
 Joseph Ratzinger 
Podľa pápeža Benedikt XVI. láska zahrňuje vieru, bez ktorej sa stáva svojmocným činom, sama sa ruší a stáva sa sebaospravedlnením: Viera a láska sa vzájomne podmieňujú a vyžadujú.Láska (ratzinger, j.). In: 

V princípe lásky je ďalej prítomný princíp nádeje, ktorá prekračuje okamih i jeho ojedinelosť a hľadá celok. Nosnými stĺpmi kresťanstva podľa Pavla je viera, nádej, láska, najväčšia z nich je láska.

 Erich Fromm 
Podľa Ericha Fromma je láska akt milovania, produktívna činnosť, ktorá zahrňuje staranie sa o niekoho alebo o niečo, poznávanie, reagovanie, potvrdzovanie, radovanie sa: a to či už ide o človeka, strom, obraz, myšlienku. Znamená to prebúdzať k životu, obohacovať ho. Je to proces sebaobnovovania a sebaprehlbovania.Láska (fromm, e.). In: 

 Hesiodos 
Hesiodos hovoril, že láska je ako Eros, spája bohov a ľudí.Láska (hesiodos). In: 

 Alexander Willwoll 
Pre A. Willwolla je láska hodnotovo potvrdzujúca a hodnototvorná prasila chcejúceho ducha.Láska (willwoll, a.). In: 

 Marx, K. 
Láska podľa Karla Marxa je autentický spôsob sebaprežívaného bytia človeka spočívajúci v aktivitách milovania.Láska (marx, k.). In:

 synkriticizmus 
Pre synkriticizmus je láska najvyššou formou kultivovaného života, ktorej podstatou je potešenie alebo rozkoš z inakosti.Láska (synkriticizmus). In: 

Typy lásky (fílie) 
 bibliofília – láska ku knihám
 biofília – láska k prírode
 erotika – pohlavná láska
 filozofia – láska k múdrosti
 patriotizmus – láska k vlastiLáska k vlasti. In: 
 láska bratská
 láska dobrotivá
 láska k Bohu
 láska majetnícka
 láska materská
 láska panovačná
 láska súrodenecká
 láska zmyselná
 láska žiadostivá

 Literatúra 

 Referencie 

 Pozri aj 
 narcizmus
 zmyselnosť
 milovanie
 eroticizmus
 srdce (symbol)
 Afrodita (grécka bohyňa)
 agapé (kresťanská slávnosť)
 amor fati (postoj k životu)
 Cigánska láska (opereta)
 Eros (grécky boh)
 Háthor (egyptská bohyňa)
 problém lásky
 Globálny deň lásky

 Iné projekty 


Kategória:Sexuológia
Kategória:Spoločenské vedy
Kategória:Ovocie Ducha Svätého
Kategória:Rodina